Как да изберем най-подходящия пакет за видеозаснемане на сватба ?
Пакетите за видеозаснемане на сватба, посочени в нашата оферта, представляват примерни варианти за комплектоване на определен брой оператори и снимачна техника.Най-важните и определящи условия за оптималния избор на екип и техника е, на първо място, желанието на младоженците, за това какъв филм искат да получат, както и особеностите на самото тържество и протичане на сватбения ден. Задължително е да се срещнем и запознаем с младоженците, да научим какви са техните планове за празничния ден, какъв филм биха искали да получат, какъв вид клипове им харесват, както и всякакви детайли около тържеството, които имат отношение към видеозаснемането. Едва когато имаме лични впечатления от тях, когато сме се ориентирали в  желанията и вкусовете им, и сме запознати с особеностите на тяхното тържество, бихме могли да ги посъветваме за различни варианти за видеозаснемане. Задължително им предоставяме изчерпателна информация за предимствата и недостатъците на отделните варианти, за да са наясно отсега какво могат да очакват и какво не, както и да спестим бъдещи разочарования. Когато младоженците живеят в чужбина, извън София, или по някаква друга причина личната среща не може да се осъществи, тогава провеждаме среща по скайп или кореспонденция по електронна поща. Всички младоженци могат да бъдат спокойни, че няма да ги оставим сами в избора, без да им предоставим всичката необходима информация и професионална консултация, така че те да са наясно, защо е необходимо ангажирането на конкретни ресурси, както и защо без тези ресурси не би могло да се постигне това, което биха желали. 